Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 472/12/4406	Topoľčany, 31.7.2013
EEČ : 2-35-47-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Topoľčany
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 17.7.2012, spisová značka Pv 472/12/4406, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 27.6.2012 v čase o 01.40 hod. v Topoľčanoch na ul. Moyzesovej pri PNS stánku Anonce poškodil vonku stojace chladiace zariadenie s nápojmi zn. Coca Cola tak, že oboma rukami vyhol predný plechový kryt smerom von, v dôsledku čoho poškodil dva zapustené zámky v spodnej časti krytu, avšak nič neodcudzil, čím spôsobil spol. Coca - Cola HBC Slovenská republika, s.r.o., Tuhovská č. 1, 831 07 XXXXX, IČO: XXXXX škodu vo výške 38, 07, - Eur

Uznesením prokurátora Okresnej prokuratúry XXXXX zo dňa 17.7.2012, spisová značka Pv 472/12/4406, bola určená obvinenému skúšobná doba v trvaní 12 mesiacov.
Odôvodnenie:
Uznesením  prokurátorky Okresnej prokuratúry v Topoľčanoch sp. zn. Pv 472/2012 zo dňa 10.7.2012 bolo trestné stíhanie proti obvinenému XXXXX stíhanému pre  pokus prečinu krádeže podľa § 14 ods. 1 Tr. zákona k § 212 ods. 2 písm. a) Trestného zákona, podľa § 216 ods. 1 Tr. por.   podmienečne zastavené a podľa odseku 2 citovaného ustanovenia bola obvinenému určená skúšobná doba v trvaní 1 rok.
              Toto uznesenie sa stalo právoplatným dňa 17.7.2012.
               Po uplynutí skúšobnej doby bolo zisťované, či obvinený viedol riadny život a či splnil zákonné podmienky pre záver, že sa osvedčil. Boli preto vyžiadané správy z miesta 
trvalého bydliska, z Okresného riaditeľstva PZ XXXXX,    ako aj odpis z registra trestov. Z týchto správ vyplýva, že obvinený viedol v skúšobnej dobe riadny život, pretože nebol súdne trestaný ani postihnutý za priestupok a tiež nebol trestne stíhaný. Z miesta bydliska je tiež kladne hodnotený.  
 
              Podľa § 217 ods. 1 TP ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne,  že sa obvinený    osvedčil. 
              Z dokazovania vykonaného po uplynutí skúšobnej doby podmienečného zastavenia trestného stíhania vyplýva, že obvinený zákonom stanovené podmienky splnil. Iné obmedzenia mu uložené neboli.    
              Vzhľadom na vyššie uvedené bolo preto potrebné rozhodnúť tak, ako je to uvedené vo výrokovej časti tohto uznesenia.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Monika Janjicová
prokurátorka